2001માં કોલકતામાં રમાયેલી ઓસ્ટ્રેલિયા સામેની આ ટેસ્ટ કોને યાદ નહીં હોય. ભારત નવા કોચ અને સુકાની સાથે મેદાની પર ઉતરી હતી અને તેના પર સારું પ્રદર્શન કરવાનું દબાણ હતું. ટીમે મુંબઇમાં ટેસ્ટ ગુમાવી દીધી હતી અને કોલકતામાં પણ સ્થિતિ એવી જ હતી. ઓસ્ટ્રેલિયાએ પ્રથમ ઇનિંગમાં 445 રન બનાવ્યા હતા, જેના જવાબમાં ભારત 171માં ઓલ આઉટ થઇ ગયું હતું, ફોલઓનમાં બેટિંગ કરતા ભારતે બીજી ઇનિંગમાં 657 રન બનાવીને ઓસ્ટ્રેલિયા સામે 376નો લક્ષ્યાંક મુક્યો હતો. જેમાં હરભજન સિંહે શાનદાર બોલિંગ નાંખતા ઓસ્ટ્રેલિયા 212 રનમાં ઓલાઉટ થઇ ગયું હતું. જોકે આ મેચમાં વીવીએસ લક્ષ્મણ અને રાહુલ દ્રવિડે ઉત્કૃષ્ટ પ્રદર્શન કર્યું હતું. લક્ષ્મણે 281 રનની અને રાહુલ દ્રવિડે 180 રનની યાદગાર ઇનિંગ રમી હતી.